ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ''ደቀንስትዮ መስዋእትነት ዝኸፈላሉ ቃልሲ፡ ናፅነት ህዝቢ ዝዓገተ ስርዓት እዩ ሃኒፁ'' ግርማይ ገብሩ ሪፖርተር፡ ቢቢሲ ትግርኛ 26 ሕዳር 2018 መግለጺ ስእሊ, የውብማር ኣስፋው ብ1968 ዓ.ም ተጋዲላ ኣብ ሕምብርቲ ከተማ መቐለ ብናይ ቀደም ኣፃውዓ እንዳ ኣቦይ ፍቓዱ (ቀበሌ 14) ተወሊዳን ዓብያን። ክሳብ 10ይ ክፍሊ ኣብ ቤት ትምህርቲ ሃፀይ ዮሃንስ ተማሂራ። 11ን 12ን ክፍልታት ድማ ኣብ ኣዲስ ኣበባ ፈፂማ። ፅቡቕ ውፅኢት ስለዘመዝገበት ድማ ካብ ኢድ ጃንሆይ ሽልማት ተረኪባ። ሻቡ ከምኡ እዩ ዝግበር ነይሩ፤ ፀብለልታ ንዘርአዩ ንጉስ ይሽልሙዎም። ብትምህርታ ነፊዓ ድማ ናብ ዩኒቨርሲቲ ቀዳማዊ ሃይለስላሴ (ዩኒቨርሲቲ ኣዲስ ኣበባ) ኣትያ። እግራ ናብቲ ዩኒቨርሲቲ ገና እንተይኣተወ ቃልሲ ተቐቢልዋ፤ ኣግኣዚ (ዘርኡ ገሰሰ) ኣንፈት ቃልሲ ኣጨቢጥዋ። የውብማር ኣብ ላዕለዋይ ካልኣይ ብርኪ ቤት ትምህርቲ እንተላ ኣተሓሕዛ ሕሳብ ስለዝተመሃረት ምትያብ (ብታይፕ ምፅሓፍ) ትኽእል እያ። ሻቡ ተጋዳላይ ረዘነ (ዕቑባእዝጊ በየነ) ነቲ ሻቡ ዝጉህር ዝነበረ ቃልሲ ዝምልከቱ ፅሑፋት ይህባ ንሳ ኩሕል ስእል ኣቢላ ተረክቦ። ተጋደልቲ ኣግኣዝን ረዘነን ደሓር ናብ በረኻ ምስ ወፅኡ ተሰዊኦም። እዋን ዘይሰዓሮ ዝኽሪ ቓልሲ ማሕለኻ ዝበዝሖ ፖለቲካዊ ተሳትፎ ደቂ ኣንስትዮ ኢትዮጵያ ወይዘሮ ፈትለወርቅ ገ/እግዚአብሄር መን እየን ?
